Bayan (ikan)

Ikan bayan, ikan kakaktua atau ketarap merupakan jenis ikan air masin merangkumi beberapa genus sama ada digolongkan dalam keluarga Scaridae serumpun dengan ikan becok (Labridae) dalam ordo Labriformes; ikan-ikan ini mendiami terumbu karang dan padang rumpai laut perairan tropika dan subtropika seluruh dunia, paling banyaknya tertumpu di Indo-Pasifik. Ikan-ikan jenis ini dikenal pasti dari muncung kontot yang amat menonjol berbanding yang ada pada ikan-ikan lainOstéologie céphalique de deux poissons perroquets (Scaridae: Teleostei) TH Monod, JC Hureau, AE Bullock - Cybium, 1994 - Société française d'ichtyologie menyerupai burung bayan.

Tabiat 

 Pemakanan 
Banyak spesies ikan bayan merupakan herbivor memakan alga epilitikBonaldo, R.M. & R.D. Rotjan (2018). The Good, the Bad, and the Ugly: Parrotfishes as Coral Predators. in Hoey, A.S. & R.M. Bonaldo, eds. Biology of Parrotfishes. CRC Press.  dibolehkan dari bentuk muncung yang membantu menggelupas alga dari batu-batu karang. Organisma kecil lain seperti zooplankton, bakteria lautan dan detritus juga kadangkala menjadi pilihan. Terdapat juga beberapa spesies-spesies besar yang memakan tunas karang sebagai sumber utama.

 Pembiakan 
Ikan ini mempunyai ciri unik dilahirkan berbadan betina pada mula kitaran hayat sebelum berubah ansur menjadi berbadan jantan dengan penampakan warna yang jauh berbeza tahap dewasa dari tahap muda. Dalam sesebuah kawanan ikan jenis, akan ada beberapa ekor yang berkembang terus berbadan jantan pada tahap muda berbanding banyak ekor yang berubah rupa jantina kemudian.Bester, C. Stoplight parrotfish.  Florida Museum of Natural History, Ichthyology Department. Accessed 15-12-2009

Jenis-jenis 
 Ikan Bayan Badak
 Ikan Bayan Bara
 Ikan Bayan Belang Biru
 Ikan Bayan Belang
 Ikan Bayan Benjol
 Ikan Bayan Bonggol
 Ikan Bayan Coreng
 Ikan Bayan Dwiwarna
 Ikan Bayan Gigi Tajam
 Ikan Bayan Jawa
 Ikan Bayan Kepala Bergaris
 Ikan Bayan Kerapu
 Ikan Bayan Nakhoda
 Ikan Bayan Peluru
 Ikan Bayan Pipi Hijau
 Ikan Bayan Tompok
 Ikan Bayan Topi Gelap
 Ikan Bayan Tribaris Sisik

Hubungan dengan manusia
Ikan bayan mempunyai kepentingan secara komersial dan dijual di pasar-pasar sebagai makanan. Penangkapannya memerlukan lesen bagi memastikan ia tidak terancam akibat penangkapan melampau oleh nelayan komersial.Maklumat Ikan/Produk Ikan

Ikan-ikan bayan juga didapati bermanfaat dalam pemuliharaan batu karang daripada gangguan rumpai laut di lautan tertentuMorelle, Rebecca (1 November 2007) Parrotfish to aid reef repair. BBC

 Rujukan 

 Pautan luar 
 Maklumat mengenai keluarga ikan ini, Scaridae di Sistem Maklumat Biokepelbagaian Malaysia

Kategori:Ikan